wickkiey/tamil-wikipedia-markdown huggingface dataset:
# விக்கிப்பீடியா:முதற்பக்கக் கட்டுரைகள்/மார்ச் 13, 2011


**1987 துடுப்பாட்ட உலகக்கிண்ணம்** ஒருநாள் பன்னாட்டுத் துடுப்பாட்டப் போட்டிகளின் உலகக் கிண்ணத்துக்கான நான்காவது போட்டியாகும். இப்போட்டிகள் இந்தியா, பாக்கித்தான் ஆகிய நாடுகளில் 1987 ஆம் ஆண்டு அக்டோபர் 8 முதல் நவம்பர் 8 வரை நடைபெற்றது. இதன் மூலம் இங்கிலாந்துக்கு வெளியில் உலகக் கிண்ணத்தை நடத்திய முதல் நாடுகளாக இவை பதிவாயின. இதில் அணிக்கு 60 ஓவர்கள் என்ற வழக்கமான விதி மாற்றப்பட்டு அணிக்கு 50 ஓவர்களாக குறைக்கப்பட்டன. இங்கிலாந்தைப் போலன்றி துணைக் கண்ட நாடுகளில் பகல் வேளை நீண்ட நேரம் நீடிக்காமை காரணமாகவே இந்த விதி மாற்றப்பட்டது. அத்துடன் 1983 ஆம் ஆண்டு உலகக் கிண்ணப் போட்டியில் பங்கேற்ற 8 அணிகளும் இந்த போட்டித் தொடரிலும் விளையாடின. இதில் போட்டியை நடத்தும் இந்தியா, பாகித்தான் ஆகியன அரையிறுதி வரை முன்னேறினாலும் இறுதி ஆட்டத்திற்கு தகுதி பெற முடியாமல் போயின. கொல்கத்தா, ஈடன் கார்டன்ஸ் அரங்கில் நடைபெற்ற இறுதிப் போட்டியில் அவுத்திரேலியா 7 ஓட்டங்கள் வித்தியாசத்தில் வெற்றியீட்டி முதல் முறையாக உலகக் கிண்ணத்தை கைப்பற்றியது. *மேலும்..*  
---

**சு. தியடோர் பாஸ்கரன்** தமிழக எழுத்தாளரும், தமிழ்த் திரைப்பட வரலாற்றாளர் மற்றும் சூழலியல் ஆர்வலரும் ஆவார். பாஸ்கரன் தாராபுரத்தில் பிறந்தவர். பாளையங்கோட்டை புனித ஜான் கல்லூரியில் இடைநிலை வகுப்புப் படித்து பின்னர் சென்னைக் கிறிஸ்தவக் கல்லூரியில் முதுகலை (வரலாறு) பட்டம் பெற்றார். 1964ல் இந்திய அஞ்சல் துறையில் சேர்ந்தார். அஞ்சல் துறையில் பணிபுரிந்து கொண்டே திரைப்பட வரலாற்று ஆராய்ச்சியில் ஈடுபட்டார். இந்தியத் திரைப்படத் தணிக்கை முறை பற்றி அவர் எழுதிய கட்டுரையை 1977ம் ஆண்டு அலிகாரில் நடைபெற்ற இந்திய வரலாற்று பேராயத்தில் வாசிக்கும் வாய்ப்பு அவருக்கு கிட்டியது. இக்கட்டுரையும் வேறு சிலவும் சேர்ந்து 1981ல் *தி மெசேஜ் பியரர்ஸ்* என்ற பெயரில் புத்தகமாக வெளிவந்தன. அதுவரை பயன்படுத்தப் பட்டிராத பல தரவுகளையும், ஆதாரங்களையும் பயன்படுத்தி தேசிய இயக்கத்தில் தமிழ்த் திரைப்பட மற்றும் நாடகத் துறையினரின் பங்கினை விவரித்த இந்த நூல் தமிழ்த் திரைப்பட வரலாற்றுத் துறையில் முன்னோடித் தன்மை வாய்ந்ததாக மதிக்கப்படுகிறது. அவருடைய இரண்டாவது நூல் *தி ஐ ஆஃப் தி செர்பன்ட்* 1996ல் வெளியானது. தமிழ்த் திரைப்படத் துறையைப் பற்றிய அறிமுக நூலான இதற்கு சிறந்த திரைப்படத்துறை புத்தகத்திற்கான தங்கத் தாமரை விருது வழங்கப்பட்டது. *மேலும்..*
# முரஞ்சியூர் முடிநாகராயர்

**முரஞ்சியூர் முடிநாகராயர்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று உள்ளது. அது புறநானூறு 2 எண்ணில் வைக்கப்பட்டுள்ளது. அதில் அவர் சேரமான் பெருஞ்சோற்று உதியஞ் சேரலாதனை நேரில் கண்டு வாழ்த்தியுள்ளார்.  
## புலவர் பெயர் விளக்கம்
## ஐம்பரும் பூதத்தின் பண்புகளை உடையவன்
1. நிலம் - மண்ணின் திணிவு பெற்றது - நிலம் போலப் பகைவரையும் பொறுத்துக்கொள்ளக்கூடியவன்.
1. விசும்பு - நிலத்தை ஏந்திக்கொண்டுள்ளது - சூழும்(ஆராயும்) திறத்தில இந்த ஆகாயம் போல் விரிந்தவன்.
1. வளி - விசும்பைத் தவழ்ந்துகொண்டிருக்கிறது - இந்தக் காற்றைப் போல வலிமை உள்ளவன்.
1. தீ - வளிக்குள் பொருந்திக் கிடக்கிறது - இந்தத் தீயைப்போலப் பகைவரை அழிக்கக்கூடியவன்.
1. நீர் - தீயோடு முரண்பட்டது - தண்ணீரைப் போலத் தண்ணளி கொண்டவன்
### அறிவியல் கண்ணோட்டம்

- விசும்பு = கட்டுப்பாட்டுக்குள் அடங்காமல், அடக்க முடியாமல் விசும்பிக்கொண்டிருப்பது.
'நிலன் ஏந்திய விசும்பு' என்பது பாடலில் உள்ள தொடர். நிலம் விசும்பை ஏந்திக்கொண்டிருக்கிறது, நிலத்தை விசும்பு ஏந்திக்கொண்டிருக்கிறது என்று இத்தொடருக்கு இரு வகையில் பொருள் காணமுடியும். நிலத்தை விசும்பு ஏந்திக்கொண்டிருக்கிறது என்று கொண்டால் the earth is floating in the space என்பது விளங்கும்.  

## நாட்டின் பரப்பளவு
அவன் கடலில் தோன்றும் ஞாயிறு அவன் கடலிலேயே மறையும் என்று இந்தச் சேர மன்னனின் நாட்டுப் பரப்பு கூறப்படுகிறது. இது இப்போதுள்ள குமரி மாவட்டப் பகுதி அவன் ஆட்சிக்கு உட்பட்டிருந்ததைக் காட்டுகிறது.  

## வானவரம்பன்
வானவரம்பன் என்று போற்றப்படுவது நீயோ பெரும! என்று புலவர் இவனை வினவுகிறார். வானவரம்பன் என்னும் தொடரிலுள்ள வானம் என்பது மழையைக் குறிக்கும். (ஒப்புநோக்குக - திருக்குறள் வான்சிறப்பு) மழையைத் தன் வள்ளண்மைக்கு எல்லையாகக் கொண்டவன் என்பது இதன் பொருள். வானம் போல ஐவருக்கும் நூற்றுவருக்கும் சோறு வழங்கிய இவனது வள்ளண்மையை இங்கு எண்ணிக்கொள்ள வேண்டும்.  

## ஐவர்-ஈரைம்பதின்மர்-போரில்-பெருஞ்சோறு
### காலம்

## வாழ்த்து
இமயமலை போலவும், பொதியமலை போலவும், சுற்றம் சூழப் புகழுடன் வாழவேண்டும் என்று புலவர் இவனை வாழ்த்துகிறார்.  

கறந்த பால் புளிக்காது. பட்டப்பகலில் இருள் இருக்காது. நால்வேத நெறி திரியாது. புளித்தாலும், இருண்டாலும், திரிந்தாலும் நீ நின் நிலையில் திரியாமல் வாழி என்கிறார்.  

இமயத்திலும் பொதியத்திலும் அந்தணர் அந்தி வந்ததும் தீ வளர்க்கும் கடமையை மேற்கொள்வார்களாம். அந்தத் தீ வெளிச்சத்தில் நவ்வி இனத்து மான்கணம் குளிர்காயுமாம்.  

## வெளி இணைப்பு
# 1820



**1820** (**MDCCCXX**) ஒரு சனிக்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் வியாழக்கிழமையில் ஆரம்பமானது.  

## நிகழ்வுகள்
- சனவரி 28 – உருசிய நாடுகாண் பயணிகள் கப்பல் மிக்கைல் லாசரெவ், பேபியன் கொட்லீப் தலைமையில் அண்டார்க்டிக்கா கரையை அடைந்தது.
- சனவரி 30 – எடுவார்ட் பார்ன்ஸ்ஃபீல்ட் அண்டார்க்ட்டிக்கா பெரும்தரையைச் சென்றடைந்தார்.
- மார்ச் 15 - ஐக்கிய அமெரிக்காவின் 23வது மாநிலமாக மேய்ன் இணைந்தது.
- ஏப்ரல் - மின்னியலுக்கும் காந்தவியலுக்கும் உள்ள தொடர்பை ஆன்சு கிருத்தியான் ஆர்ஸ்டெட் கண்டுபிடித்தார்.
- செப்டம்பர் 15 – லிஸ்பன் நகரில் புரட்சி வெடித்தது.
- அக்டோபர் 9 – குவாயாக்கில் (இன்றைய எக்குவடோரில்) நகரம் ஸ்பெயினிடம் இருந்து விடுதலையை அறிவித்தது.

## தேதி அறியப்படாதவை
- இலங்கையில் டச்சுக்காரரினால் தடை செய்யப்பட்டிருந்த மடு மரியாள் ஆலயம் மீண்டும் மக்களின் வழிபாட்டிற்குத் திறந்து விடப்பட்டது.
- இலங்கையின் தேசாதிபதி சேர் ரொபர்ட் பிரவுன்றிக் பணி முடிந்து இங்கிலாந்து திரும்பினார். உதவி ஆளுநராக சேர் எட்வர்ட் பார்ன்ஸ் பதவியேற்றார்.

## பிறப்புகள்

## இறப்புகள்

## 1820 நாட்காட்டி
# நெய்வேலி காட்டாமணக்கு



**நெய்வேலி காட்டாமணக்கு** அல்லது காட்டாமணி (*Ipomoea carnea*) (ஐப்போமியா கார்னியா) தமிழகத்தில் காணப்படும் ஒரு களைச்செடியாகும். தென் அமெரிக்காவை தாயகமாக கொண்ட இச்செடியை சுமார் 50 வருடங்களுக்கு முன் அலங்காரத்திற்கும், வேலி தடுப்பானாகவும் மற்றும் பசுந்தாள் உரமாகவும் பயன்படுத்துவதற்கு இந்தியாவிற்குள் அறிமுகப் படுத்தப்பட்டது. இது ஒரு நிரந்தரச் செடி வகையைச் சார்ந்தது. இவை ஆகாயத்தாமரையைப் போலவே பெரும் இழப்பையும் பயிர்களைப் பாதிக்கக்கூடிய களையாகும். இவைகளை கட்டுப்படுத்த பல வழிமுறைகளும் முயற்சிகளும் மேற்கொள்ளப்பட்டு வருகின்றன.  

## வடிவமைப்பு
சுமார் 2.3 மீட்டர் உயரம் வரை வளரும் இச்செடியின் தண்டுகள் பாய்போல் நிலத்தின்மேல் பின்னிப் பிணைந்து படரும் தன்மை கொண்டது. தண்டின் கணுக்கள் நிலத்தில் படும்போது அதிலிருந்து வேர்கள் தோன்றி பிறகு கணுவிலிருந்து புதிய தண்டுகள் செங்குத்தாக மேல்நோக்கி வளர ஆரம்பிக்கின்றன. இதன் இலைகள் அகலமாகவும் இதயம் போன்று வடிவம் கொண்டதாக பச்சைநிறங்களில் காட்சியளிக்கும். இவைகளின் பூக்கள் இளஞ்சிவப்பு நிறத்தில் காணப்படுகிறது. இவைகளின் இலைகளை ஒடிப்பதின் மூலம் பால் போன்ற திரவம் வெளிப்படும்.  

## தீமைகள்
தமிழகத்தில் கானப்படும் களைகளில் இதுவும் ஒரு முக்கியப்பங்கை வகிக்கிறது. இந்த செடி நீர்ப்பாசன மற்றும் வடிகால் வாய்க்கால்களில் நீரின் சீரான போக்கைத் தடுக்கிறது. ஏராளமான நீர் ஆவியாகி வீணாகிறது. இச்செடியின் வளர்ச்சியினால் குளம் மற்றும் குட்டை போன்ற நீர்நிலைகளில் பிராணவாயு சேர்க்கை தடுக்கப்பட்டு மீன்வளர்ச்சியும் பாதிக்கப்படுகிறது. இவைகள் ஒரு இடத்தையே புதர் போல மாற்றக்கூடிய வலிமையுள்ளது. இவைகள் தண்டு உடைந்து விழுந்தாலும் வேர்விடத்தொடங்கும்.  

இவைகளை ஆடு உண்பதில்லை ஆனால் புதிதாக இது நிறைந்திருக்கும் இடங்களுக்கு அழைத்துவரப்படும் ஆடுகள் இதை உண்கின்றன.. அவ்வாறு அதன் தழைகளை உண்ணும் ஆடுகள் மாண்டும் விழுகின்றன. இத்தழையில் கழிச்சலை உண்டாக்கும் நச்சுப்பொருளும் ரத்த அணுக்களை அழிக்கும் நச்சுப்பொருளும், நரம்புகளைத் தாக்கும் நச்சுப்பொருளும் உண்டு. இதனால் இத்தழையை அதிக அளவில் ஏற்கும் வெள்ளாடுகள் இறப்பைத் தழுவுகின்றன. குறிப்பாக வெள்ளாடுகளைப் பொருத்தமட்டில் கவனம் கூடுதலாக இருக்க வேண்டுமென மருத்துவர்கள் கூறுகின்றனர்.  

## களையழிப்பு முறை
களைக்கொல்லி மூலம் இச்செடியை கட்டுப்படுத்துவது மிகவும் சிறந்தது மற்றும் சிக்கனமானது. நெய்வேலி காட்டாமணக்கு செடியை கோடைகாலத்தில் 0.2 சத 2, 4-டி சோடியம் உப்பு (ஒரு லிட்டர் நீரில் 2 கிராம் மருந்து) என்ற அளவில் தெளித்து நல்ல முறையில் கட்டுப்படுத்தலாம். இம்மருந்துடன் ஒரு லிட்டர் நீருக்கு யூரியா (10 கிராம்) மற்றும் சோப்பு திரவத்தை (ஒரு மில்லி) கலந்து தெளிப்பதால் மருந்து இலைப்பரப்பில் அதிக காலம் தங்கி இருந்து விரைவாகவும் அதிக அளவிலும் உட்கிரகிக்க உதவுகிறது. வேறு மருந்துகளாக இதனால் செடி வேருடன் அழிக்கப்படுகிறது. இம்மருந்து கரைசலை செடியின் இலைப்பாகம் மற்றும் தண்டுப்பாகம் நன்கு நனையும்படி மேலும் கீழும் கைத்தெளிப்பான் கொண்டு இலை நுனியிலிருந்து ஒரு சொட்டு மருந்து கீழே விழும்வரை நிதானமாகத் தெளிக்க வேண்டும். செடிகளை அடியோடு அழிக்க வேண்டியது அத்தியாவசியமாகும்.  

## மாற்றுமுறை
இதை எரிமூட்டியாகவும், அங்கக உரங்களாகவும், தழைச்சத்தாகவும் வயல்களில் பயன்படுத்தலாம் என வேளாண்மைப் பல்கலைக்கழகம் விளக்கியுள்ளது. இதிலிருந்து உயிர்களால் மட்கக்கூடிய நெகிழத்தை உற்பத்தி செய்யமுடியும் எனவும் ஒருத் தளத்தில் விவரிக்கப்பட்டுள்ளது.
# தாளிப்பு


**தாளிப்பு** என்பது இந்திய சமையலில் சில உணவுகளின் இறுதிகட்ட செய்முறையாக சுவையையும் நறுமணத்தையும் கூட்டிட சேர்க்கப்படும் தொகுப்பாகும். தமிழக சமையலில் பொதுவாக சட்டியில் எண்ணெய் காய்ந்ததும் கடுகு, உளுத்தம் பருப்பு, பெருங்காயத்தூள், இஞ்சி, பச்சை மிளகாய் முதலியன இட்டு கடுகு வெடித்ததும் தயாரித்துள்ள இரசம், குழம்பு, வேக வைத்தக் காய்களில் "தாளித்து" சமையலை நிறைவு செய்வர். வட இந்தியாவில் "தட்கா" என்று அழைக்கின்றனர்.  

கடுகு வெடிக்கும்வரை சூடேற்றுவது போல ஒருவரை நிரம்ப வேதனைக்குள்ளாக்கும்போது "தாளிக்கிறாங்க" என்ற வழக்குச்சொல்லும் இதனையொட்டி எழுந்துள்ளது.
# வளியுயிரியல்

**வளியுயிரியல்** (Aerobiology) என்பது வளிமண்டலத்தில் உலாவும் உயிர்கள் மற்றும் குறிப்பிடத்தக்க உயிர்கள் சம்பந்தப்பட்ட பொருள்களைப் பற்றிய படிப்பாகும். இதில் உயிர்/கரிம பொருட்களின் ஆக்கம், இடம்பெயர்தல், எடுத்துக்கொளல், பரவல், இணக்கம், சேர்தல், காற்றில் பரவும் மகரந்தம், வித்து, விதை இவைகளின் நோய் தொற்று/ பரப்பின் வீரியம் இதில் பரவிக்கிடக்கும் தீநுண்மங்கள், பூஞ்சான்கள், பாக்டீரியாக்கள் மற்றும் சிறுப் பூச்சிகளான தத்துப்பூச்சிகள், கொசுக்கள் ஏனையப் பல பூச்சிகள் நோய்தொற்று காரணிகளை பரப்பும் விதம் ஆகியவைகளை உள்ளடக்கியது.  

இதில் பெரும்பாலும் உழவு சம்பந்தப்பட்ட பூச்சிகளான கல்வெட்டுக்கிளிகள், புதரீக்கள் மற்றும் அந்துப்பூச்சிகள் சார்ந்தவையே பெறிதும் அறியப்படுகின்றன.  

## உள்ளடக்கம்
உயிர்களின் அசைவு, காற்று மற்றும் சிறுபொருட்களால் வளிமண்டலத்திற்கு ஏற்படும் மாற்றங்களையும் அதனால் உயிர்களுக்கு அல்லது உழவிற்கு வருவதை விவசாய வானிலையாளர்கள் கண்காணிக்கின்றனர். 0.1&nbsp;µm குறைவாக உள்ள சிறுபொருட்கள் குறிப்பாக தீநுண்மங்கள் நிறந்தரமாக வளிமண்டலத்தில் குடிகொண்டுள்ளன. இவ்வாறு உலாவும் சிறு பொருட்கள் அதன் சொந்த அசைவுகளல்லாது பிற விசைகளின் வேகத்தால் உட்படுத்தப்படுகின்றன. இதை நாம் பிரௌனியன் இயக்கம் என்கிறோம். இவ்வாறு வளிமண்டலத்தில் மிதக்கும் பொருட்களானது ஒரு நிறந்தரத்தன்மை என்பது கேள்விக்குறியாகவும், தனக்கே ஒத்த வேகத்துடன் இடமாறிச் செல்வதும் இயல்பாக உள்ளது. வளிமண்டலத்தில் வீற்றிருக்கும் உயிர்களில் விவாசயத்திற்குத் தீங்கு விளைவிக்கும் உயிரிகள் 0.1 லிருந்து 100&nbsp;µm க்குள் தான் மிகுந்து காணப்படுகின்றன.  
100 µmக்கும் அதிகமாக இருக்கும் பொருளானது குறிப்பிட்டு சொல்லப்படும் காலக்கெடுவைப் பெற்றில்லாமல், அவைகள் வேகமான காற்று, வளிமண்டலத்தில் பறந்து செல்லும் உயிர்களான வௌவால்கள், பறவைகள் மற்றும் பூச்சிகளின் வேகத்திற்கு பெறொதும் ஆட்கொள்ளப்படுகின்றன.  

## பயன்கள்
- காற்றில்/வளி மண்டலத்தில் உலாவும் உயிர்களைப் பற்றியறிய முடியும்.
- காற்றில் புதிதாக பரவிவரும் நோய்க்காரணிகள், அவைகளின் தன்மைகள் ஆகியவைகளை ஆறிய முடியும்.
- வளிமண்டலத்தில் மிகுந்திருக்கும் நோய்க்காரணிகள் மற்றும் பீடைகளை அறியும் முறைகள் மற்றும் கட்டுப்பாட்டு முறைகளையும் அறிய முடியும்.
- பயிர்ப்பாதுகாப்பு, பயிர் நோய்தாக்கு, தீங்கிழைக்கும் பூச்சிகள் ஆகியவற்றை அறிவதன் மூலம் இதன் வளர்ச்சி மற்றும் பொருளாதார சீர்திருத்தம் அடைய முடியும்.
- பல பாதுகாப்பு முறைகளை மேம்படுத்திக் கொள்ள இத்துறை உதவுகிறது.

## சான்று மற்றும் மாதிரி
இவ்வுயிர்களை அளக்க பலத் தரப்பட்ட தரங்கள் பயனப்டுத்தப்படுகின்றன. இவைகளில் குறிப்பிடத்தக்க சில பொருட்களில் கிடைக்கும் தரவுகளை மாதிரிகளாக கொண்டு இயங்குகின்றன.  
- வானிலைத் தரவு
- வளி/காற்றினால் கிடைக்கும் தரவு
- காற்று அதன் சூழ்நிலைகளை அளந்து அறிகின்றனர்
- வெப்பநிலைத் தரவு
- பனிப்பொழிவு மற்றும் வளிமண்டலத்தின் இரப்பதம்
- கதிர்வீச்சு மற்றும் மாற்றங்கள்
- தொலை உணர்வுத் தரவு
- காற்றில் உள்ள மாசு அதனால் அறியப்படும் மாற்றம்
- பூச்சிகளின் இடம் பெயர்ச்சி
- உயிரியலாளர்களின் துணைக் கொண்டு அறியப்படும் தரவு ஆகியவைகளை மூலமாக கொண்டு இயங்குகின்றன.
# சுனில் வெத்திமுனி


**சுனில் ராம்சி டி சில்வா வெத்திமுனி** (Sunil Ramsay de Silva Wettimuny, பிறப்பு: பிப்ரவரி 2. 1949), இலங்கை அணியின் முன்னாள் குச்சுக்காப்பாளர், இவர் மூன்று ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். இவர் 1975, 1979, ஆண்டுகளில் நடைபெற்ற துடுப்பாட்ட உலகக்கிண்ண போட்டிகளில் கலந்து கொண்டுள்ளார்.
# அசங்க குருசிங்க



**அசங்க பிரதீப் குருசிங்க** (Asanka Pradeep Gurusinha, பிறப்பு: செப்டம்பர் 16. 1966), இலங்கைத் துடுப்பாட்ட அணியின் முன்னாள் சிறப்புத் துடுப்பாட்டக்காரர் ஆவார், இவர் 41 தேர்வுத் துடுப்பாட்டப் போட்டிகளிலும், 147 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தற்போது இவர் இலங்கைத் துடுப்பாட்ட அணியின் மேலாளராக உள்ளார்.  

## சாதனைகளும் அடைவுகளும்

### தேர்வுத் துடுப்பாட்ட போட்டியில் 100 ஓட்ட சாதனை

பின்வரும் அட்டவணை அசங்க குருசிங்க அடித்த தேர்வுத் துடுப்பாட்ட சதங்களின் பட்டியலாகும்  

- இந்த அட்டவணையில் **ஓட்டம்** எனும் நிரலில் உள்ள (*****) நட்சத்திர அடையாளம் வீரர் ஆட்டமிழக்காமல் ஓட்டங்களை எடுத்தார் என்பதாகும்
- இந்த அட்டவணையில் **போட்டி** எனும் நிரலில் உள்ள எண்கள் வீரரின் எத்தனையாவது துடுப்பாட்ட போட்டி என்பதைக் குறிக்கும்.

| ▼ | ஓட்டம் | போட்டி | எதிரணி | நகரம் / நாடு | இடம் | திகதி |
| --- | --- | --- | --- | --- | --- | --- |
| **[1]** | 116* | 3 | கொழும்பு, இலங்கை | பா. சரவணமுத்து அரங்கம் | 1986 |  |
| **[2]** | 119 | 12 | **ஆமில்டன்**, நியூசிலாந்து | செட்டோன் அரங்கம் | 1991 |  |
| **[3]** | 102 | 12 | **ஆமில்டன்**, நியூசிலாந்து | செட்டோன் அரங்கம் | 1991 |  |
| **[4]** | 137 | 18 | கொழும்பு, இலங்கை | எசு.எசு.சி அரங்கம் | 1992 |  |
| **[5]** | 128 | 29 | அராரே, சிம்பாப்வே | அராரே விளையாட்டு கழகம் | 1994 |  |
| **[6]** | 127 | 33 | **டுனேடின்**, நியூசிலாந்து | கெய்ர்ஸ்ப்ரூக் அரங்கம் | 1995 |  |
| **[7]** | 143 | 38 | மெல்பேர்ண், ஆத்திரேலியா | மெல்போர்ன் துடுப்பாட்ட மைதானம் | 1995 |  |

### ஒருநாள் பன்னாட்டுத் துடுப்பாட்ட போட்டியில் 100 ஓட்ட சாதனை

| ▼ | ஓட்டம் | போட்டி | எதிரணி | நகரம் / நாடு | இடம் | திகதி |
| --- | --- | --- | --- | --- | --- | --- |
| **[1]** | 117* | 91 | சார்ஜா, அமீரகம் | சார்ஜா துடுப்பாட்ட சங்க அரங்கம் | 1994 |  |
| **[2]** | 108 | 106 | ஆக்லன்ட், நியூசிலாந்து | ஈடன் பார்க் அரங்கம் | 1995 | } |
# திருவிதாங்கோடு அரப்பள்ளி


**திருவிதாங்கோடு அரப்பள்ளி** (Thiruvithamcode Arappally) என்றழைக்கப்படும் **புனித மேரி பாரம்பரிய ஆலயமானது** இயேசுவின் பன்னிரண்டு சீடர்களில் ஒருவரான புனித தோமையாரால் கி.பி. 63 ம் ஆண்டில் கட்டப்பட்டதாகும். இது தமிழகத்தின் முதல் கிறித்தவ தேவாலயமாகும். உலகில் அழிவுறாத நிலையில் இருக்கும் பழமையான கிறித்தவ தேவாலயமாக கருதப்படுகிறது.  

இவ் ஆலயம் கன்னியாகுமரி மாவட்டத்திலுள்ள திருவிதாங்கோடு என்ற ஊரில் மணிக்கிராமம் என்ற இடத்தில் அமைந்துள்ளது. மாவட்ட தலைநகரான நாகர்கோவிலில் இருந்து சுமார் 20 கட்டை (கிலோ மீட்டர்) தூரத்திலும் தக்கலையிலிருந்து 2 கட்டைத் தூரத்திலும் இவ்விடம் அமையப்பெற்றுள்ளது. *தோமையார் கோவில்* என்று உள்ளூரில் அழைக்கப்படும் இக்கோவில் தற்போது **மலங்கரா பாரம்பரிய சிரியன் திருச்சபை**யின் கட்டுப்பாட்டில் இருக்கின்றது. 16, டிசம்பர், 2007 நாளை கிழக்கு கத்தோலிக்கர்களும் மலங்கரா Metropolitan Baselios Mar Thoma Didymos I ஆகியோரும் இவ்விடத்தை புனித தோமையார் சர்வதேச வழிபாட்டு நிலையமாக அறிவித்துள்ளார்கள்..  

## வரலாறு

புனித தோமையார் இன்றைய கேரளத்தின் கொடுங்கல்லூரில் கடல் மார்கமாக கி.பி 52 இல் வந்திறங்கினார். புனித தோமையார் இந்தியாவில் சுமார் பதினேழு வருடங்கள் போதித்துள்ளார். இதில் நான்கு வருடங்கள் சிந்துவிலும், ஆறு வருடங்கள் மலபாரிலும், ஏழு வருடங்கள் மைலாபூரிலும் கிறித்துவைப்பற்றி போதித்தார். இவர் மலபாரில் போதித்த போது அங்கு பிராமணர்கள் தண்ணீரை வான் நோக்கி தெளித்து பூசை செய்வதை பார்த்ததாகவும் தானும் அவர்கள் அருகில் போய் தண்ணீரை வான் நோக்கி தெளித்து செபித்ததாகவும், அப்போது அத்தண்ணீர் வாணத்தில் அப்படியே தொங்கிக்கொண்டே இருந்ததாகவும் மரபு வழி செய்திகள் வழங்கப்படுகின்றன. இதை பார்த்த பிராமணர்கள் திருமுழுக்குப் பெற்று கிறிஸ்தவர்களாக மாறினார்கள் என்று கூறப்படுகிறது. இதுதான் புனித தோமையர் செய்த முதல் அற்புதமாகும்.  

## ஏழரை ஆலயங்கள்
இதை தொடர்ந்து தோமையார் பலரை கிறிஸ்தவர்கள் ஆக்கியதோடு ஏழு ஆலயங்களையும் நிறுவினார்.  
- கொடுங்கல்லூர்
- கொல்லம்
- நிரணம்
- நிலைக்கல்
- கொக்கமங்கலம்
- கோட்டக்காயல்
- பழையூர்
- திருவிதாங்கோடு அரப்பள்ளி
இதில் திருவிதாங்கோட்டு பள்ளிக்கு அரப்பள்ளி மதிப்பும் மற்றப் பள்ளிகளுக்கு ஒரு மதிப்பும் கொடுக்கப்பட்டது.  

## ஆலய அமைப்பு

திருவிதாங்கோடு அரப்பள்ளி 45 அடி நீளமும், 15 அடி வீதியும், 10 அடி உயரமும் கொண்டது. முற்றிலும் கருங்கல்லால் கட்டப்பட்டது. போத்துக்கீசியர்கள் பரிசாக கொடுத்த செப பீடமும், தூபக்கிண்ணமும் ஆலயத்தில் உள்ளது. மேலும் திருமுழுக்கு தொட்டி, கல்தூணில் விளக்கு, ஓவியங்கள், நற்கருணை பேழை ஆகியவையும் உள்ளன. ஒரு பெரிய சிலுவையும் முன்பக்க வாசலில் புனித பேதுரு, புனித பவுல் ஆகியோரின் உருவங்களும் கல்லில் செதுக்கப்பட்டுள்ளது.  

## திருவிழா
இங்கு பங்குனி மாதம் 3 ம் நாள் நடைபெறும் புனித தோமையார் திருநாளில் கொடுக்கப்படும் காணிக்கை அப்பத்தை அனைத்து சமயத்தினரும் பாகுபாடு இல்லாமல் வாங்கி செல்வது மதநல்லிணக்கத்திற்கு எடுத்துக்காட்டாக விளங்குகின்றது. வரலாற்றுச் சிறப்புமிக்க இவ்வாலயம் உலக புண்ணிய தலங்களில் ஒன்றாக கருதப்படுகிறது.  

## எண்ணை
புனித தோமையாரின் கைப்பட்ட தேவாலத்தின் அணையா விளக்கின் எண்ணை மிகவும் மதிப்புமிக்கதாக கருதப்படுகிறது. அதை பலரும் வீடுகளுக்கு வாங்கிச் சென்று பயன்படுத்துகின்றனர். இவ்வெண்ணையை பயன்படுத்துவதால் குழந்தைப்பேறு கிடைப்பதாகவும், பல நோய்கள் குணமடைவதாகவும் பக்தர்கள் தெரிவிக்கின்றனர்.  

## சவேரியார் கட்டின கோவில்
இவ்வாலயத்தின் அருகில் புனித சவேரியார் கட்டிய விண்ணேற்பு மாதா ஆலயம் அமைந்துள்ளது.
# பழங்களின் பல்வகைமை

மகரந்தச்சேர்க்கையின் பின் பூக்களின் சூலகம் பழமாக மாறுகிறது. சூலகத்தின் சுவர் சுற்றுக்கனியமாகவும் முதிர்ந்த சூல்வித்து வித்தாகவும் மாறுகிறது. இந்த மாற்றங்களின் அடிப்படையில் பழங்கள் வகைப்படுத்தப்படுவது பழங்களின் பல்வகைமையாகும்.  

இந்த அடிப்படையில் பழங்கள் மூன்று வகைப்படும்.  

1. தனிப் பழம்
1. திறள் பழம்
1. கூட்டுப் பழம்

## தனிப்பழம்
தனிப்பூவிலிருந்து தோன்றும் பழங்கள் தனிப்பழங்களாகும். சுற்றுக்கனியத்தின் இயல்புக்கேற்ப தனிப்பழங்களை சதைப்பழம், உலர்பழம் என இருவகைப்படுத்தலாம்.  

### தனிச் சதைப்பழம்

இவை தனிப்பழங்களாகும். சுற்றுக்கனியம் சதை கொண்டதாக அல்லது நாருள்ளதாகக் காணப்படும்.  

எ.கா: தேங்காய்,மா, தக்காளி, கொய்யா, அப்பிள், தோடை, பூசணி முதலானவை  

### தனி உலர் பழம்
இவை தனிப்பழங்களாகும். சுற்றுக்கனியம் சதைப்பற்றுக் குறைந்ததாகக் காணப்படும்.இதனால் பரம்பலடையும் போது உலர்ந்த நிலையில் காணப்படும்.  

எ.கா: அவரை,வெண்டி, சோளம், கோதுமை, நெல், மரமுந்திரி, எருக்கு முதலானவை.  

## திரள் பழம்

ஒரு தனிப் பூவிலிருந்து ஒன்றுக்கு மேற்பட்ட பழங்கள் ஒன்று திரண்ட நிலையில் உருவாகுதல் திரள் பழங்கள் எனப்படும்.  

எ.கா: சீதாப்பழம்,அன்னமுன்னா, ஸ்ரோபெரி, தாழை, அலறி முதலானவை  

## கூட்டுப்பழம்
பூந்துணரிலிருந்து பழங்கள் ஒன்றிணைந்து உருவாகுதல் கூட்டுப்பழங்கள் ஆகும்.  

எ.கா: அன்னாசி,பலா, ஈரப்பலா முதலானவை
# தமிழ்நாடு மக்களவைத் தேர்தல் பொறுப்பு அலுவலர்கள்


தமிழ்நாட்டில் மக்களவைத் தொகுதி ஒவ்வொன்றுக்கும் குறிப்பிட்ட மாவட்ட ஆட்சித்தலைவர்கள் அல்லது மாவட்ட வருவாய் அலுவலர்கள் அல்லது இந்த நிலையிலுள்ளவர்கள் தேர்தல் பொறுப்பு அலுவலர்களாக செயல்படுகின்றனர். தமிழ்நாட்டிலுள்ள 39 மக்களவைத் தொகுதிக்கான தேர்தல் பொறுப்பு அலுவலர்களின் பட்டியல் இது.  

| வ.எண். | மக்களவைத் தொகுதியின் பெயர் | தேர்தல் பொறுப்பு அலுவலர் |  |
| --- | --- | --- | --- |
| 1 | திருவள்ளூர் (தனி) | மாவட்ட ஆட்சித்தலைவர், திருவள்ளூர். |  |
| 2 | சென்னை வடக்கு | மாவட்ட ஆட்சித்தலைவர்,சென்னை. |  |
| 3 | சென்னை தெற்கு | இணை ஆணையாளர் (கல்வி) , சென்னை மாநகராட்சி, சென்னை. |  |
| 4 | சென்னை மத்தி | ஆணையாளர், சென்னை மாநகராட்சி, சென்னை. |  |
| 5 | திருப்பெரும்புதூர் | மாவட்ட ஆட்சித்தலைவர், காஞ்சிபுரம். |  |
| 6 | காஞ்சிபுரம் (தனி) | மாவட்ட வருவாய் அலுவலர், திருவள்ளூர் |  |
| 7 | அரக்கோணம் | மாவட்ட வருவாய் அலுவலர், வேலூர் |  |
| 8 | வேலூர் | மாவட்ட ஆட்சித்தலைவர், வேலூர் |  |
| 9 | கிருஷ்ணகிரி | மாவட்ட ஆட்சித்தலைவர், கிருஷ்ணகிரி |  |
| 10 | தர்மபுரி | மாவட்ட ஆட்சித்தலைவர், தர்மபுரி |  |
| 11 | திருவண்ணாமலை | மாவட்ட ஆட்சித்தலைவர், திருவண்ணாமலை |  |
| 12 | ஆரணி | மாவட்ட வருவாய் அலுவலர், திருவண்ணாமலை |  |
| 13 | விழுப்புரம் (தனி) | மாவட்ட ஆட்சித்தலைவர், விழுப்புரம் |  |
| 14 | கள்ளக்குறிச்சி | மாவட்ட வருவாய் அலுவலர், விழுப்புரம் |  |
| 15 | சேலம் | மாவட்ட ஆட்சித்தலைவர், சேலம் |  |
| 16 | நாமக்கல் | மாவட்ட ஆட்சித்தலைவர், நாமக்கல் |  |
| 17 | ஈரோடு | மாவட்ட ஆட்சித்தலைவர், ஈரோடு |  |
| 18 | திருப்பூர் | மாவட்ட வருவாய் அலுவலர், ஈரோடு |  |
| 19 | நீலகிரி (தனி) | மாவட்ட ஆட்சித்தலைவர், நீலகிரி (அலுவலகம்:உதகமண்டலம்) |  |
| 20 | கோயம்புத்தூர் | மாவட்ட ஆட்சித்தலைவர், கோயம்புத்தூர் |  |
| 21 | பொள்ளாச்சி | மாவட்ட வருவாய் அலுவலர், கோயம்புத்தூர் |  |
| 22 | திண்டுக்கல | மாவட்ட ஆட்சித்தலைவர், திண்டுக்கல் |  |
| 23 | கரூர் | மாவட்ட ஆட்சித்தலைவர், கரூர் |  |
| 24 | திருச்சிராப்பள்ளி | மாவட்ட ஆட்சித்தலைவர், திருச்சிராப்பள்ளி |  |
| 25 | பெரம்பலூர் | மாவட்ட ஆட்சித்தலைவர், பெரம்பலூர் |  |
| 26 | கடலூர் | மாவட்ட ஆட்சித்தலைவர், கடலூர் |  |
| 27 | சிதம்பரம் (தனி) | மாவட்ட ஆட்சித்தலைவர், அரியலூர் |  |
| 28 | மயிலாடுதுறை | மாவட்ட ஆட்சித்தலைவர், நாகப்பட்டினம் |  |
| 29 | நாகப்பட்டினம் (தனி) | மாவட்ட ஆட்சித்தலைவர், திருவாரூர் |  |
| 30 | தஞ்சாவூர் | மாவட்ட ஆட்சித்தலைவர், தஞ்சாவூர் |  |
| 31 | சிவகங்கை | மாவட்ட ஆட்சித்தலைவர், சிவகங்கை |  |
| 32 | மதுரை | மாவட்ட ஆட்சித்தலைவர், மதுரை |  |
| 33 | தேனி | மாவட்ட ஆட்சித்தலைவர், தேனி |  |
| 34 | விருதுநகர் | மாவட்ட ஆட்சித்தலைவர், விருதுநகர் |  |
| 35 | இராமநாதபுரம் | மாவட்ட ஆட்சித்தலைவர், இராமநாதபுரம் |  |
| 36 | தூத்துக்குடி | மாவட்ட ஆட்சித்தலைவர், தூத்துக்குடி |  |
| 37 | தென்காசி (தனி) | மாவட்ட வருவாய் அலுவலர், திருநெல்வேலி |  |
| 38 | திருநெல்வேலி | மாவட்ட ஆட்சித்தலைவர், திருநெல்வேலி |  |
| 39 | கன்னியாகுமரி | மாவட்ட ஆட்சித்தலைவர், கன்னியாகுமரி (அலுவலகம்:நாகர்கோவில்) | } |
# ஐந்திரம் (இலக்கண நூல்)

**ஐந்திரம்** என்பது ஆசீவர்கள் காலத்து அறிவியல் நூல். இந்த நூல் பற்றிய மேற்கோள் குறிப்புகள் எதுவும் தொல்காப்பியத்தில் இருக்கிறது. தமிழில் அகத்தியம் பற்றிய குறிப்புகள் தமிழ்நூல்களில் உள்ளது. ஐந்திரம் என்னும் நூல் இந்திரனால் செய்யப்பட்டது என்பர். தமிழ் இலக்கண நூலாகத் தொல்காப்பியம் கிடைத்துள்ளது.  

பாணினியத்துக்கு முந்துநூலாகக் கண்டறியப்பட்டுள்ள வடமொழி இலக்கண நூல்கள் 13. அவற்றில் ஐந்திரம் பற்றிய குறிப்புகள் வடமொழி நூல்களில் இல்லை. தொல்காப்பிய நூலுக்குத் தரப்பட்டுள்ள பனம்பாரனாரின் பாயிரம் ஆகும். இதில் 'ஐந்திரம் நிறைந்த தொல்காப்பியன்' என்று பனம்பாரனார் குறிப்பிட்டுள்ளார்.  

ஐந்திரம் பற்றிய பர்னல் ஆய்வு தொல்காப்பியம் பாணினியின் காலத்துக்கு முந்தியது என்பதைக் காட்டுகிறது.  

பாணினியின் காலம் கி.மு. எட்டாம் நூற்றாண்டு என்று கணிக்கப்பட்டாலும், கி.மு. நான்காம் நூற்றாண்டு என்று பலரும் கூறிவருகின்றனர். இந்தப் பாணினிக்கு முந்துநூலாக இருந்த 13 நூல்களில் முதலாவதாகக் கருதப்படும் ஐந்திரம் மிகப் பழமையானது என்பது தெளிவு. தொல்காப்பியர் காலத்தில் பாணினியம் இல்லை. ஐந்திரம் என்னும் நூல்தான் இருந்தது. பனம்பாரனாரின் பாயிரத்தில் உள்ளபடி தொல்காப்பியர் 'முந்துநூல்' கண்டவர். அதாவது அகத்தியத்தில் ஆழங்கால் பட்டவர். அத்துடன் ஐந்திர இலக்கண அறிவும் நிரம்பியவர். எனவே ஐந்திரம் என்னும் நூலும், தொல்காப்பியமும் சற்றேறக் குறைய சமகாலத்தவை எனக் கொள்ளத் தக்கவை. (கி.மு. எட்டாம் நூற்றாண்டு)  

### மாற்றுக்கருத்துகள்
கணபதி ஸ்தபதி இந்நூலை தொகுத்து வெளியிட்டுள்ளார். இந்திரன் பெயரை கூறிய திருவள்ளுவரும், ஐந்திரம் இந்திரனால் எழுதப்பட்டது எனக் கூறவில்லை. ஆனால் சிலப்பதிகாரம் (கி.பி முதல் நூற்றாண்டு) "விண்ணவர் கோமான் விழுநூல்"எனக்கூறுகிறது. இதனை இந்திரனால் எழுதப்பட்டது என்றும், இந்திரன் வழிவந்தவர்களால் எழுதப்பட்டது எனவும் கூறலாம் ஐந்திரம் எனக்கூறி சில காலக்கணக்குகளைக் கூறுபவர் கி.பி 5 ஆம் நூற்றாண்டில். வாழ்ந்த ஆரியபட்டரே. அதாவது வடமொழி எழுத்தாளர்களில் இவரே முதன்முதலில் ஐந்திரம் என்ற பெயரைக் கூறுகிறார்.
# அசல் ஏரி

**அசல் ஏரி** (*Lake Assal*) மத்திய சிபூட்டியில் உள்ள ஒரு எரிமலை கிண்ணக்குழி ஏரி, தஞ்சோரா பகுதியின் தெற்கு எல்லையில் டானிக்கில் பாலைவனத்தில் அமைந்துள்ளது. இவ் ஏரியானது சிபூட்டி நாட்டின் தலைநகரான சிபூட்டி நகரில் இருந்து மேற்கே 120 கி.மீ துரத்தில் அமைந்துள்ளது. அசல் ஏரி கடல் மட்டத்தில் இருந்து 155 மீ. கீழே அமைந்துள்ளது, ஆகையால் இதுவே ஆபிரிக்க கண்டத்தில் மிகவும் தாழ்வான பகுதியாகும். இதன் நீளம் 19 கி.மீ. அகலம் 7 கி.மீ.,நீரேந்து பிரதேசம் 900 கி.மீ2 ஆகும்.அசல் ஏரி உலகிலையே அதிகூடிய உப்புத்தன்மை கூடியதாக காணப்படுகிறது. இதன் உப்புத்தன்மை 40% ஆகும்.  

## புகைப்படங்கள்
<>  

</>
# பிரண்டன் குருப்பு


**தொன் பிரண்டன் பிரியந்த குருப்பு** (Don Sardha Brendon Priyantha Kuruppu, பிறப்பு: ஏப்ரல் 22, 1962), இலங்கை அணியின் முன்னாள் வலது கை துடுப்பாட்டக்காரர், குச்சக்காப்பாளர். இவர் நான்கு தேர்வுத் துடுப்பாட்டப் போட்டிகளிலும் 54 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இலங்கைக்கு சர்வதேச தேர்வு அந்தஸ்து கிடைத்ததையடுத்து ஆரம்ப தேர்வு போட்டிகளில் இவர் விளையாடியுள்ளார்.
# பான் முனை சண்டை



**பான் முனை சண்டை** (*Battle of Cape Bon*) என்பது இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு கடற்படைச் சண்டை. நடுநிலக்கடலில் நடந்த இச்சண்டையில் இத்தாலியின் இரு குரூசர் ரக கப்பல்களை நேச நாட்டுப் போர்க்கப்பல்கள் மூழ்கடித்தன.  

வடக்கு ஆப்பிரிக்கப் போர் முனையில் மேற்குப் பாலைவனப் போர்த்தொடர் நடந்து கொண்டிருந்த போது, இரு தரப்பினருக்கும் நடுநிலக்கடல் வழியாக தளவாடங்கள் அனுப்பப்பட்டன. எனவே நடுநிலக்கடலைக் கட்டுப்பட்டுத்த இத்தாலியக் கடற்படைக்கும் பிரிட்டானியக் கடற்படைக்கும் கடும் சண்டை நிகழ்ந்து வந்தது. நடுநிலக்கடலில் அமைந்துள்ள மால்டா தீவு தளத்திலிருந்து இத்தாலிய சரக்குக் கப்பல் கூட்டங்களை பிரிட்டானியக் கடற்படையும் வான்படையும் தாக்கி வந்தன. பிரிட்டானியக் கடற்படையின் இன்னொரு பிரிவு அலெக்சாந்திரியா துறைமுகத்திலிருந்து அச்சு நாட்டுக் கடற்படையினைத் தாக்கி வந்தது. டிசம்பர் 1941ல் அலெக்சாந்திரியா கடற்படைப் பிரிவில் சேர மூன்று பிரிட்டானிய டெஸ்டிராயர் ரக போர்க் கப்பல்களும் ஒரு டச்சு டெஸ்டிராயர் கப்பலும் நடுநிலக்கடல் வழியாக அனுப்பப்பட்டன. அதே நேரம் இத்தாலியிலிருந்து திரிப்பொலிக்கு வானூர்தி எரிபொருளை ஏற்றிக் கொண்டு இத்தாலிய குரூசர் ரக போர்க்கப்பல்களான ஆல்பெர்ட்டொ டி கிசானோ, அல்பெரிக்கொ டி பார்பியானோ இரண்டும் கிளம்பின. அதனை வழிமறித்து மூழ்கடிக்க பிரிட்டானிய கடற்படைப் பிரிவுக்கு உத்தரவிடப்பட்டது. டிசம்பர் 13, 1941ல் துனிசியாவின் பான் முனை (Cape Bon) அருகில் இக்கப்பல்களைத் நேச நாட்டு டெஸ்டிராயர்கள் தாக்கின. ஐந்தே நிமிடம் நடைபெற்ற இத்தாக்குதலில் இரு இத்தாலிய குரூசர் கப்பல்களும் மூழ்கடிக்கப்பட்டன. இத்தாலியக் கப்பல்களின் தளத்தில் அடுக்கப்பட்டிருந்த எரிபொருள் பீப்பாய்கள் தீப்பற்றிக் கொண்டதால், அக்கப்பல்கள் விரைவில் வெடித்து சிதறின. இதனால் அவற்றில் இருந்த இத்தாலிய மாலுமிகளிடையே பெரும் உயிரிழப்பு ஏற்பட்டது.
# கை டி அல்விஸ்


**ரொனால்ட் கை டி அல்விஸ்** (*Ronald Guy de Alwis*, பிப்ரவரி 15, 1959 - சனவரி 12, 2013), இலங்கை அணியின் முன்னாள் குச்சக்காப்பாளர். வலது கை துடுப்பாட்டக்காரர், இவர் 11 தேர்வுத் துடுப்பாட்டப் போட்டிகளிலும் 31 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இலங்கைக்கு சர்வதேச தேர்வு அந்தஸ்து கிடைத்ததையடுத்து 1983 - 1988 ஆண்டுகளுக்கு இடைப்பட்ட காலத்தில் இலங்கைத் தேசிய அணியில் இவரின் பங்களிப்பு இடம் பெற்றது.  

கை டி அல்விஸ் இங்கிலாந்தில் இடம்பெற்ற 1983 உலகக் கோப்பை போட்டிகளில் குச்சக்காப்பாளராகப் பங்கு பற்றினார். 1987 ஆம் ஆண்டில் ஹோபார்ட் நகரில் இலங்கை விளையாடிய முதலாவது தேர்வுப் போட்டியில் பங்கு பற்றினார். இவர் இறப்பதற்கு சில ஆண்டுகளுக்கு முன்னர் பெண்களுக்கான இலங்கை துடுப்பாட்ட அணிப் பயிற்சியாளராகப் பணியாற்றினார். 1976 முதல் 1979 வரை கொழும்பு புனித தோமையர் கல்லூரி அணிக்காகவும், பின்னர் கொழும்பு சிங்களவர் விளையாட்டுக் கழகத்திற்காகவும் போட்டிகளில் பங்கேற்றார்.  

கை டி அல்விஸ் 2012 நவம்பரில் புற்றுநோயால் பாதிக்கப்பட்டு சிகிச்சை பெற்று வந்தார். சிகிச்சை பலனளிக்காமல் 2013, சனவரி 12 சனிக்கிழமை இரவு இறந்தார்.
# அதுல சமரசேகர


**அதுல ரோகித சமரசேகர** (Athula Rohitha Samarasekera, பிறப்பு: ஆகத்து 5, 1961), இலங்கை அணியின் முன்னாள் துடுப்பாட்டக்காரர், இவர் நான்கு தேர்வுத் துடுப்பாட்டப் போட்டிகளிலும் 39 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இலங்கைக்கு சர்வதேச தேர்வு அந்தஸ்து கிடைத்ததையடுத்து 1983 - 1994 ஆண்டுகளுக்கு இடைப்பட்ட காலத்தில் நான்கு தேர்வுத் துடுப்பாட்டம் மற்றும் 39 ஒருநாள் போட்டிகளில் விளையாடியுள்ளார்.
# ஹசான் திலகரத்ன


**ஹசான் பிரதீப திலகரத்ன** (Hashan Prasantha Tillakaratne, பிறப்பு: சூலை 14, 1967), இலங்கை அணியின் முன்னாள் குச்சக்காப்பாளர், துடுப்பாட்டக்காரர், இலங்கை தேசிய அணியின் முன்னாள் அணித் தலைவராக விளங்கியவர். இவர் 83 தேர்வுத் துடுப்பாட்டப் போட்டிகளிலும் 200 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.
# சந்திக அதுருசிங்க


**சந்திக அதுருசிங்க** (Upul Chandika Hathurusingha, பிறப்பு: செப்டம்பர் 13, 1968), இலங்கை அணியின் முன்னாள் ஆரம்ப துடுப்பாட்டக்காரர். இவர் 26 தேர்வுத் துடுப்பாட்டப் போட்டிகளிலும் 35 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தற்போது இவர் வங்காளதேசம் கிரிக்கட் அணியின் பயிற்றுவிப்பாளராகப் பணியாற்றுகின்றார்.
# நடுநிசி நாய்கள்



**நடுநிசி நாய்கள்** (Nadunisi Naaygal) என்பது 2011 ஆம் ஆண்டில் கௌதம் மேனன் இயக்கத்தில் வெளியான தமிழ்-மொழி உளவியல் திரில்லர் திரைப்படம் ஆகும். இப்படத்தில் வீரா, சமீரா ரெட்டி, தேவா, அஸ்வின் ககுமனு ஆகியோர் நடித்துள்ளார்கள். இந்த படம் 18 பெப்ரவரி 2011 ஆம் ஆண்டில் வெளியானது. அதிர்ச்சியான குழந்தை பருவம் கொண்டிருந்த ஓர் அமெரிக்கச் சிறுவனின் வாழ்க்கை சம்பவத்தை வைத்து எடுக்கப்பட்ட உண்மை கதையெனக் கூறப்படுகிறது.  

Read more at: https://tamil.boldsky.com/insync/life/2016/movies-that-inspired-from-real-life-characters-events/articlecontent-pf67469-011391.html  

## கதைச் சுருக்கம்
பெற்ற தந்தையின் செய்கைகளால் பிஞ்சிலே பழுத்தவன், மனநோயாளியாக மாறி சமூகத்தில் நஞ்சை விதைக்கும் நச்சு பாம்பாக செயல்படுகிறான்.  

## நடிகர்கள்

- வீரா - வீரா (சமர்)
  - குணால் - எட்டு வயது சமராக
  - சபரீஷ் - பன்னிரண்டு வயது சமராக
- சமீரா ரெட்டி - சுகன்யா
- தேவா - விஜய்
- அஸ்வின் ககுமனு - அர்ஜுன்
- ஸ்வப்னா ஆபிரகாம் - மீனாட்சி
- கிருஷ்ணப்ரியா - சந்தியா
- ரவி - கிருஷ்ணா
- ரெசின் - வீராவின் தந்தை
- மீரா சிவராமகிருஷ்ணன் - சுகன்யாவின் தாய்
- ஹரிலால் - சுகன்யாவின் தந்தை
- கோபகுமார் - சுகன்யாவின் பாட்டி
- சுதர்மா - சுகன்யாவின் சகோதரி
- மனேக்ஷா - மான் சிங்
- சமந்தா ரூத் பிரபு - புகலிடத்திலுள்ள நோயாளி
# ஈரம் (திரைப்படம்)


**ஈரம்** 2009ஆம் ஆண்டில் வெளிவந்த தமிழ்த் திரைப்படம். இயக்குநர் சங்கரின் தயாரிப்பில் அறிவழகன் வெங்கடாசலம் இதனை இயக்கினார்.  

## நடிகர்கள்

## விமர்சனம்
ஆனந்த விகடன் வார இதழில் வந்த விமர்சனத்தில் "கிறுகிறு த்ரில் திகில் கூட்டும் திரைக்கதை, இரண்டாவது பாதியின் ஆரம்பத்திலேயே சுணங்கி அடங் கிப் போவதுதான் ஏமாற்றம்... நேர்த்தியான கதை சொல்லும் பாணியால் தமிழ் சினிமாவில் நம்பிக்கை மனிதர்கள் பட்டியலில் இடம்பிடிக்கிறார் இயக்குநர் அறிவழகன்!" என்று எழுதி மதிப்பெண்களை வழங்கினர்.
# கபில விஜேகுணவர்தன


**கபில இந்திக வீரக்கொடி விஜேகுணவர்தன** (*Kapila Indaka Weerakkody Wijegunawardene*, பிறப்பு: நவம்பர் 23, 1964), இலங்கை அணியின் முன்னாள் பந்து வீச்சாளர். இவர் இரண்டு தேர்வுத் துடுப்பாட்டப் போட்டிகளிலும் 26 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இலங்கைக்கு சர்வதேச தேர்வு அந்தஸ்து கிடைத்ததையடுத்து 1988 - 1992 ஆண்டுகளுக்கு இடைப்பட்ட காலத்தில் இலங்கைத் தேசிய அணியில் இவரின் பங்களிப்பு இடம் பெற்றது.
# பிரமோதய விக்கிரமசிங்க


**கால்லகே பிரமோதய விக்கிரமசிங்க** (Gallage Pramodya Wickramasinghe, பிறப்பு: நவம்பர் 23, 1971), இலங்கை அணியின் முன்னாள் பந்து வீச்சாளர். இவர் 40 தேர்வுத் துடுப்பாட்டப் போட்டிகளிலும் 134 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இலங்கைக்கு சர்வதேச தேர்வு அந்தஸ்து கிடைத்ததையடுத்து 1991 - 2002 ஆண்டுகளுக்கு இடைப்பட்ட காலத்தில் இலங்கைத் தேசிய அணியில் இவரின் பங்களிப்பு இடம் பெற்றது.
# தொன் அனுரசிரி


**சன்கரங்கே தொன் அனுரசிரி** (Sangarange Don Anurasiri , பிறப்பு: பிப்ரவரி 25, 1966), இலங்கை அணியின் முன்னாள் சுழல் பந்து வீச்சாளர். இவர் 18 தேர்வுத் துடுப்பாட்டப் போட்டிகளிலும் 45 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இலங்கைக்கு சர்வதேச தேர்வு அந்தஸ்து கிடைத்ததையடுத்து 1986 - 1998 ஆண்டுகளுக்கு இடைப்பட்ட காலத்தில் இலங்கைத் தேசிய அணியில் இவரின் பங்களிப்பு இடம் பெற்றது.
# இரத்தினகிரி மாவட்டம்


**இரத்தினகிரி மாவட்டம்** மேற்கு இந்திய மாநிலமான மகாராட்டிரத்தின் 35 மாவட்டங்களில் ஒன்றாகும். இரத்தினகிரி இந்த மாவட்டத்தின் தலைநகரமாகும். மாவட்டத்தில் 11.33% நகரியப் பகுதிகளாகும். மேற்கே அரபிக்கடலும் தெற்கே சிந்துதுர்க் மாவட்டமும் வடக்கே ராய்கட் மாவட்டமும் கிழக்கே சாங்க்லி, கோலாப்பூர், சதாரா மாவட்டங்களும் எல்லைகளாக உள்ளன. இது கொங்கண் மண்டலத்தின் பகுதியாக உள்ளது. இங்கு இரத்தினகிரி கோட்டை உள்ளது.  

## மக்கள்தொகை ஆய்வு
இந்த மாவட்ட மக்கள் கொங்கணி மொழி|கொங்கணி, மராத்தி, இந்தி மற்றும் ஆங்கிலம் பேசுகின்றனர். பெரும்பாலோனோரின் தாய்மொழியாக கொங்கணி உள்ளது.  

பாரத ரத்னா விருது பெற்ற மூவர் இந்த மாவட்டத்திலிருந்து வந்துள்ளனர்:  
1. முனைவர். தோண்டோ கேசவ் கார்வே (1858-1962) - 1958ஆம் ஆண்டு
1. முனைவர். பாண்டுரங்க் வாமன் கானே (1880-1972) - 1963ஆம் ஆண்டு
1. முனைவர் பீம் ராவ் ராம்ஜி அம்பேத்கர் (மறைவுக்கு பின்) (1891-1956) - 1990ஆம் ஆண்டு
# ரவி ரத்நாயக்கா


**யோசப் ரவீந்திரன் ரவி ரத்நாயக்கா** (Joseph Ravindran 'Ravi' Ratnayeke, பிறப்பு: மே 2, 1960), இலங்கை அணியின் முன்னாள் வேகப் பந்து வீச்சாளர். இவர் 22 தேர்வுத் துடுப்பாட்டப் போட்டிகளிலும் 78 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இலங்கை அணிக்கு சர்வதேச துடுப்பாட்ட அந்தஸ்து கிடைத்த காலம் முதல் 1982 - 1990 ஆண்டுகளுக்கு இடைப்பட்ட காலத்தில் இலங்கைத் தேசிய அணியில் இவரின் பங்களிப்பு இடம் பெற்றது.
# வினோதன் ஜோன்


**வினோதன் பீடி ஜோன்** (*Vinothen Bede John*, பிறப்பு: 27 மே 1960) முன்னாள் இலங்கைத் துடுப்பாட்ட வீரர் ஆவார். இவர் ஆறு தேர்வுப் போட்டிகளிலும், 45 பன்னாட்டு ஒருநாள் போட்டிகளிலும் இலங்கைத் துடுப்பாடட் அணியில் விளையாடினார். இவர் ஒரு மித வேகப் பந்து வீச்சாளர். இலங்கை அணிக்கு சர்வதேச துடுப்பாட்ட அந்தஸ்து கிடைத்த காலம் முதல் 1982 - 1987 ஆண்டுகளுக்கு இடைப்பட்ட காலத்தில் இலங்கைத் தேசிய அணியில் இவரின் பங்களிப்பு இடம் பெற்றது.  

## உள்ளூர் துடுப்பாட்டம்
கொழும்பு புனித பீட்டர் கல்லூரியில் கல்வி கற்ற வினோதன், நொண்டசிகிரிப்ட்சு துடுப்பாட்டக் கழகம், புளூம்ஃபீல்டு துடுப்பாட்டக் கழகம், மொரட்டுவை விளையாட்டுக் கழகம், சிங்கள விளையாட்டுக் கழகம், ஆகியவற்றில் விளையாடினார், அத்துடன் இலங்கைப் பெட்ரோலியக் கூட்டுத்தாபனத்தின் சார்பில் தேசியமயமாக்கப்பட்ட சேவைகள் கிரிக்கெட் போட்டிகளில் இரண்டு தசாப்தங்களாக விளையாடியுள்ளார்.  

## பன்னாட்டுத் துடுப்பாட்டம்
நியூசிலாந்தில் லாங்காசுட்டர் பார்க் விளையாட்டரங்கில் 1983 இல் தனது முதலாவது தேர்வுப் போட்டியில் இலங்கை அணியில் விளையாடினார். எண்பதுகளில் வலிமையான வலக்கை வேகப்பந்து வீச்சாளராக தேர்வு, பன்னாட்டு ஒருநாள் போட்டிகளில் இலங்கையின் தொடக்கப் பந்துவீச்சாளராக விளங்கினார்.  

வினோதனின் தேர்வு வரலாறு இங்கிலாந்துக்கு எதிரான போட்டியில் இலார்ட்சு விளையாட்டரங்கில் முடிந்தது. அங்கு இவர் 98 ஓட்டங்களுக்கு நான்கு இலக்குகளைக் கைப்பற்றினார். மொத்தம் ஆறு தேர்வுப் போட்டிகளில் விளையாடி, 28 இலக்குகளை (சராசரி 21.92) கைப்பற்றினார். அத்துடன், 1987 உலகக் கிண்ணத்திற்குப் பிறகு ஓய்வு பெறுவதற்கு முன்பு 45 பன்னாட்டு ஒருநாள் போட்டிகளில் 34 இலக்குகளைக் கைப்பற்றினார்.
# கிரேன்விலி டி சில்வா


**கிரேன்விலி நிஸ்சங்க டி சில்வா** (*Granville Nissanka de Silva*, பிறப்பு: மார்ச்சு 12, 1955), இலங்கை அணியின் முன்னாள் மித வேகப் பந்து வீச்சாளர். இவர் நான்கு ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். இலங்கை அணிக்கு சர்வதேச துடுப்பாட்ட அந்தஸ்து கிடைத்த காலம் முதல் 1982 - 1985 ஆண்டுகளுக்கு இடைப்பட்ட காலத்தில் இலங்கைத் தேசிய அணியில் இவரின் பங்களிப்பு இடம் பெற்றது.
# டேவிட் ஹெயின்


**பீட்டர் டேவிட் ஹெயின்** (*Peter David Heyn*, பிறப்பு: சூன் 26, 1945), இலங்கை அணியின் முன்னாள் சகல துறை ஆட்டக்காரர். இவர் இரண்டு ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1966 - 1976 ஆண்டுகளுக்கு இடைப்பட்ட காலத்தில் இலங்கைத் தேசிய அணியில் இவரின் பங்களிப்பு இடம் பெற்றது. 1975 முதலாவது உலகக் கிண்ண துடுப்பாட்டப் போட்டியில் விளையாடியவர்.
# மேவன் பீரிஸ்


**ஹேமல் சிரி மேவன் பீரிஸ்** (*Hemal Sri Mevan Pieris*, பிறப்பு: பிப்ரவரி 16, 1946), இலங்கை அணியின் முன்னாள் முன்னாள் சகல துறை ஆட்டக்காரர். இவர் மூன்று ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1975 முதலாவது உலகக் கிண்ண துடுப்பாட்டப் போட்டியில் விளையாடியவர்.
# அனுர ரணசிங்க


**அனுர நந்தன ரணசிங்க** (*Anura Nandana Ranasinghe*, அக்டோபர் 13, 1956 (களுத்துறை) - நவம்பர் 9, 1998 (கொழும்பு), இலங்கை அணியின் முன்னால் முன்னால் சகல துறை ஆட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் ஒன்பது ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இலங்கை அணிக்கு சர்வதேச துடுப்பாட்ட அந்தஸ்து கிடைத்த காலம் முதல் 1974 - 1982 ஆண்டுகளுக்கு இடைப்பட்ட காலத்தில் இலங்கைத் தேசிய அணியில் இவரின் பங்களிப்பு இடம் பெற்றது. 1975 முதலாவது உலகக் கிண்ண துடுப்பாட்டப் போட்டியில் விளையாடியவர். தனது 42 ஆம் வயதில் காலமானார்.
# ரஞ்சித் பெர்னாண்டோ


**எட்வர்ட் ரஞ்சித் பெர்னான்டோ** (*Edward Ranjit Fernando*, பிறப்பு: பிப்ரவரி 22, 1944), இலங்கை துடுப்பாட்ட அணியின் முன்னாள் குச்சக்காப்பாளர், துடுப்பாட்டக்காரர். இவர் மூன்று ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1975 முதலாவது உலகக் கிண்ண துடுப்பாட்டப் போட்டியில் விளையாடியவர். தற்போது சர்வதேச துடுப்பாட்ட விமர்சகராக கடமையாற்றுகின்றார்
# சுசில் பெர்னான்டோ


**சுசில் பெர்னான்டோ** (Susil Fernando, பிறப்பு: டிசம்பர் 19, 1955), இலங்கை துடுப்பாட்ட அணியின் முன்னாள் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும் ஏழு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இலங்கை அணிக்கு சர்வதேச துடுப்பாட்ட அந்தஸ்து கிடைத்த காலம் முதல் 1982 - 19874ஆண்டுகளுக்கு இடைப்பட்ட காலத்தில் இலங்கைத் தேசிய அணியில் இவரின் பங்களிப்பு இடம் பெற்றது.
# சம்பிக ராமநாயக்க


**சம்பிக ராமநாயக்க** (Champaka Ramanayake, பிறப்பு: சனவரி 8, 1965), இலங்கை துடுப்பாட்ட அணியின் முன்னாள் பந்து வீச்சாளர். இவர் 18 தேர்வுத் துடுப்பாட்டப் போட்டிகளிலும் 62 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1986 - 1995 ஆண்டுகளுக்கு இடைப்பட்ட காலத்தில் இலங்கைத் தேசிய அணியில் இவரின் பங்களிப்பு இடம் பெற்றது.
# மாநிலங்கள் (சப்பான்)

சப்பானின் உள்ளாட்சி 47 **மாநிலங்கள்** டொதோஃபுகென் (சப்பானிய மொழி:都道府県|都道府県, ஆங்கிலம்:prefecture) என்று அழைக்கப்படுகின்றன. இவை ஓர் நகரம், ஊர்கள் மற்றும் சிற்றூர்களை விடப் பெரியன.  
- [[டோக்கியோ நகரம் மட்டுமே ஓர் மாநிலமாக உள்ளது. இது "டோ" (都 *to*) என்று அழைக்கப்படுகிறது.
- மற்றொரு சிறப்புத் தொகுதியாக ஒக்கைடோ உள்ளது. இது "டொ" ((道 *dō*) என்று அழைக்கப்படுகிறது.
- இரு நகரிய மாநிலங்கள் ஒசாகா மற்றும் குயோட்டோ மாநிலங்கள் "ஃபூ" (府 *fu*) என்றழைக்கப்படுகின்றன.
- இவை தவிர்த்த ஏனைய 43 மாநிலங்களும் "கென்" (県 *ken*) என்றழைக்கப்படுகின்றன.

ஒவ்வொரு மாநிலத்திலும் நேரடியாக தேர்ந்தெடுக்கப்பட்ட ஆளுனர் "சிஜி " நிர்வாகத்தின் தலைமைப் பொறுப்பை ஏற்கிறார். சட்டங்களும் நிதிநிலை அறிக்கைகளும் ஒரே அவையுள்ள சட்டப்பேரவையால் ஆக்கப்படுகின்றன. இதன் உறுப்பினர்கள் நான்கு ஆண்டுகாலம் பதவியில் உள்ளனர்.  

தற்போதுள்ள உள்ளாட்சி சட்டத்தின்படி மாநிலங்கள் மேலும் நகரங்கள் (市 *shi*) மற்றும் மாவட்டங்கள் (郡 *gun*) ஆகப் பிரிவுபடுத்தப்பட்டுள்ளன .ஒவ்வொரு மாவட்டமும் ஊர்கள் (町 *chō* அல்லது *machi*) சிற்றூர்கள் (村 *son* அல்லது *mura*) என பிரிக்கப்பட்டுள்ளன.  

## வெளியிணைப்புகள்
- National Governors' Association Website (English)
- Map of Japan showing administrative divisions
# பெருந்தோட் குறுஞ்சாத்தன்


**பெருந்தோட் குறுஞ்சாத்தன்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று உள்ளது. அது குறுந்தொகை 308 எண்ணுள்ள பாடலாக அமைக்கப்பட்டுள்ளது.  

## பாடல் தரும் செய்தி
இந்தப் பாடல் குறிஞ்சித்திணை பற்றியது.  

திருமணம் காலம் தாழ்கிறது. தலைவி துடிக்கிறாள். தோழி பொறுத்திருக்குமாறு தலைவியை வற்புறுத்துகிறாள். மலைநாடன் கேண்மை காமம் தந்து தீர்க்கும் 'கை'யாகவும் ஒழுக்கமாகத் தாழ்ந்து கிடக்கும் ஒன்று அன்று - என்கிறாள். (ஆம் = நீர்; வாழை நுகும்பு = வாழை மட்டை.) அவன் மலையில் நீர் வழிந்தோடும். அப்பகுதியில் வளரந்துள்ள வாழைமரம் வருந்தும்படி களிறு தன் பிடியின் தலையைத் தடவிப் பிடியின் ஆவலைத் தணிக்கும். இப்படிப்பட்ட மலையின் தலைவன் அவன் என்கிறாள் தோழி.
# பெரும்பாக்கன்

**பெரும்பாக்கன்** சங்ககாலப் புலவர்களில் ஒருவர். இவரது பாடல் ஒன்றே ஒன்று சங்கநூல் தொகுப்பில் உள்ளது. அது குறுந்தொகை 296 எண் கொண்ட பாடலாக அமைந்துள்ளது. பெரும்பாக்கம் ஊரினர் ஆதலால் பெரும்பாக்கன் என்னும் பெயரினைப் பெற்றவர் இவர்.  

## பாடல் சொல்லும் செய்தி
நெய்தல் திணையைச்சேர்ந்த இந்தப் பாடல் தோழி கூற்றாக அமைந்துள்ளது. தலைவன் தலைவிக்காக வெளிப்புறத்தில் காத்திருக்கிறான். அவனுக்குக் கேட்கும்படி தோழி தலைவியிடம் சொல்கிறாள்.  

அவன் தண்ணந்துறைவன். (அவனைக் காணும் பொழுதைக் காட்டிலும் காணாப் பொழுது அதிகமாக உள்ளது). எனவே அவனைக் கண்டால் கடுமையான சொல் எதுவும் சொல்லாதே என்று தோழி தலைவிக்கு அறிவுறுத்துகிறாள்.  

அவனது தண்ணந்துறையில் புன்னைமரத்தில் இருக்கும் நாரை கழியில் இருக்கும் சிறுமீன்களைத் தின்று சலித்துப்போனால் பக்கத்தில் வயலில் விளைந்திருக்கும் நெல் கதிர்களை உண்ண ஆவல் கொள்ளும். (ஒருவேளை உன் இன்பம் அவனுக்குத் திகட்டிப்போயிருக்கலாம்) - என்கிறாள்.
# முப்பேர் நாகனார்

**முப்பேர் நாகனார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று உள்ளது. அது நற்றிணை 314 எண்ணுள்ள பாடல். இந்தப் பாடல் தலைவி தலைவனைப் பிரிந்த காலத்தில் உடல் மெலிந்திருக்கும் பாலைத்திணைச் செய்தியைத் தெரிவிக்கிறது.  

## பாடல் சொல்லும் செய்தி
அவர் நீண்ட வழிப்பயணம் மேற்கொண்டுள்ளார். வெயிலின் கொடுமையால் வெடிக்கும் கள்ளியின் மேல் இருந்துகொண்டு ஆண்புறா தன் பெண்புறாவை அழைக்கும் வழியில் செல்கிறார். வயது முதிர்ந்தவர் தன் இளமையை மீண்டும் எய்த முடியாது. வாழும் நாட்களை அறிந்தவர் யாருமில்லை என்னும் உண்மையை அவர் எண்ணிப் பார்க்கவில்லை.  

பித்திகைப் பூ மாலையும், வைரமாலையும் அணிந்து மூடிக் கிடந்த என் கருங்கண் முலை அமுங்கும்படி புல்லிக் கிடந்தவர், தன் இளமை, வாழ்நாள பற்றிய நிலைப்பாடுகளை எண்ணிப் பார்க்கவில்லை. (என்ன செய்யலாம்) எனறெல்லாம் தலைவி எண்ணிப் பார்க்கிறார்.
# வெறிநாய்க்கடி நோய்


**வெறிநாய்க்கடி நோய்** அல்லது **ரேபீஸ் நோய்** (*Rabies*) என்பது மனிதர், விலங்குகளில் இறப்பை ஏற்படுத்தக்கூடிய தீவிரமான நோய்க்காரணிகளுள் ஒன்றான ரேபீஸ் தீநுண்மத்தால் (rabies virus), இளஞ்சூட்டுக் குருதியுடைய விலங்குகளில் ஏற்படும் மூளையழற்சி நோய் ஆகும். பாதிக்கப்பட்ட நாய் மற்றும் விலங்குகளின் கடியால் பரவும் ஒரு தொற்றுநோய் ஆகும்.  
## நோய் பரவல்
காடுகளில் வாழும் சிலவகை வௌவால், நரி, ஓநாய், மற்றும் வீட்டு விலங்கான நாய்போன்ற ஒரு சில விலங்குகளின் உடலில் வழக்கமாய் வாழும் இந்த வைரசு, அவ்விலங்குகள் கடிப்பதால் நேரடியாகவோ, அல்லது அவ்விலங்குகளால் கடிக்கப்பட்ட பிற விலங்குகள் கடிப்பதாலோ இந் நோய் ஏற்படுகிறது. கொல்லைப்படுத்தப்பட்ட வீட்டு விலங்கான நாயிலிருந்தே இந்நோய் பொதுவாக மனிதர்களுக்குப் பரவுகின்றது.  

இந்த வைரசு அதிக அளவாக ஐந்து ஆண்டுகள் வரை 'உறக்கத்தில்' இருந்துவிட்டுக் கூடத் தாக்கலாம்.  

## நோயின் தன்மை
மூளையழற்சி ஏற்படுத்தி, மைய நரம்பு மண்டலத்தைக் கடுமையாகப் பாதித்து, பின்னர் மூளையையும் பாதித்து இறுதியில் மரணத்தை விளைவிக்கும் இந்த தீநுண்மம், உமிழ்நீரில் அதிகமாக வாழ்ந்து கொண்டு, இந்நோயினால் பாதிக்கப்பட்ட விலங்குகள் மனிதர்களைக் கடிக்கும்போதோ ,ஏற்கனவே உள்ள ஆறாத காயத்தில் உமிழ்நீர் படுவதாலோ மிக எளிதாக மனிதரின் இரத்தத்தில் கலந்துவிடுகிறது.  

## நோய் தடுப்பு
இந்த வைரசால் தாக்கப்பட்டதாகச் சந்தேகிக்கப்படும் விலங்கு கடித்துவிட்டால் உடனடியாக நோய்த்தடுப்பூசிகள் மற்றும் மருத்துவ நடவடிக்கைகளைத் தொடங்க வேண்டும். முதலிலேயே சரியான தடுப்பு மருந்து (anti-rabies vaccine-ARV) பயன்படுத்துவதன் வாயிலாக வீட்டு விலங்குகளை இந்நோய் தாக்காமல் பாதுகாத்துக் கொள்ளலாம்.
# முதுவெங்கண்ணனார்

**முதுவெங்கண்ணனார்** சங்ககாலப் புலவர்களில் ஒருவர். சங்கநூல் தொகுப்பில் அவரது பாடல் ஒன்றே ஒன்று உள்ளது. நற்றிணை 232 அந்தப் பாடல்.  

## பாடல் தரும் செய்தி
இந்தப் பாடல் குறிஞ்சித்திணை பற்றியது. தலைவன் தலைவியை நாடிப் பகலில் வருகிறான். அவனை இரவு வரையில் காத்திருந்து பெறுமாறு தோழி சொல்லும் செய்தி இதில் உள்ளது.  

;தாமம் நல்கு  
தாமம் என்னும் சொல் மாலையைக் குறிக்கும் வகையில் இப் பாடலில் கையாளப்பட்டுள்ளது.  
யானைக் கூட்டம் குளத்தில் குளித்துவிட்டு அதன் அருகிலிருந்த வாழைக் குலைகளைத் தின்று தெவிட்டியபோது அருகிலிருந்த சிறுகுடி மக்கள் அலற அலற அங்குப் பழுத்திருந்த பலாப்பழங்களைப் பறித்துத் தின்னுமாம். தலைவன் அப்படிப்பட்ட இடத்தில் வாழும் மலைநாடனாம்.  

அவன் இரவு வரையில் காத்திருந்து தலைவியைப் பெறவேண்டும். அன்றியும் அவளுக்கு மாலையிட்டு உரிமையுடன் பெறவேண்டும் - என்று தோழி தலைவனிடம் வேண்டுகிறாள்.
# ரொசான் மகாநாம



**ரொசான் சிரிவர்தன மகாநாம** (Roshan Siriwardene Mahanama, பிறப்பு: மே 31, 1966), இலங்கை துடுப்பாட்ட அணியின் முன்னாள் ஆரம்ப துடுப்பாட்டக்காரர். சிறந்த களத்தடுப்பாளர். இவர் 52 தேர்வுத் துடுப்பாட்டப் போட்டிகளிலும் 213 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.
# உபுல் சந்தன


**உபுல் சந்தன** (Upul Chandana, பிறப்பு: மே 7, 1972), முன்னாள் இலங்கை துடுப்பாட்ட அணியின் சுழல் பந்துவீச்சாளர். சிறந்த களத்தடுப்பாளர். இவர் 16 தேர்வுத் துடுப்பாட்டப் போட்டிகளிலும் 147 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 9 ஆவது வீரராக கள்ம் இறங்கி அதிக ஓட்டங்கள்(92) அடித்த இலங்கை வீரராவார்
# முடங்கிக் கிடந்த நெடுஞ்சேரலாதன்

**முடங்கிக் கிடந்த நெடுஞ்சேரலாதன்** சங்ககால அரசப்புலவர்களில் ஒருவன். இவனது பாடல் ஒன்றே ஒன்று சங்கநூல் கொடையில் இடம்பெற்றுள்ளது. அது அகநானூறு 30; நெய்தல் திணையைச் சேர்ந்தது.  

இதில் சொல்லப்பட்ட செய்தி:  

தலைவன் தலைவியைப் பெறப் பட்டப்பகலில் வருகிறான். வந்தவன் வலைஞர் கானலுக்கு வந்து இரந்தவர்களின் வெற்றுப் பாத்திரம் நிரம்பும்படி வலை போட்டுப் பிடித்துவந்த மீன்களை வலைஞர் வழங்கும்போது, தன் காதலியாகிய தலைவியின் 'வண்ணம் எவனோ' என்று கேட்கக் கூடாதா? என்று தோழி வினவுகிறாள். (தலைவன் தலைவியின் வண்ணத்தைக் கேட்டால் திருமணம் செய்துகொள்ளப்போகிறான் என்பது பொருள்)  

## மேற்கோள்
# செம்பருத்தி (சிற்றிதழ்)

| *செம்பருத்தி* |  |  |
| --- | --- | --- |
| **முதன்மை ஆசிரியர்** | கா. ஆறுமுகம் |  |
| **இதழாசிரியர்** | சு.யுவராஜன் |  |
| **வகை** | தமிழ்ச் சிற்றிதழ் |  |
| **வெளியீட்டு சுழற்சி** | இரு மாதங்களுக்கு ஒரு முறை |  |
| **முதல் இதழ்** | 1998 |  |
| **நிறுவனம்** |  |  |
| **நகரம்** |  |  |
| **மாநிலம்** |  |  |
| **நாடு** | மலேசியா |  |
| **தொடர்பு முகவரி** |  |  |
| **வலைப்பக்கம்** | செம்பருத்தி இணையை இதழ் | } |

**செம்பருத்தி** மலேசியாவிலிருந்து சமூகம், அரசியல், கலை, பண்பாடு என பல்சுவை செய்திகளுடன் இருமாதங்களுக்கொரு முறை தமிழ் மொழி மூலம் வெளிவந்து கொண்டிருந்த சிற்றிதழ் ஆகும். இந்த இதழ் 2010 ஆம் ஆண்டு வரை மாத இதழாக வெளிவந்தது. 2011 ஆம் ஆண்டுக்கு பின்னர் இணைய இதழாக மாற்றமடைந்து உள்ளது.  

## உள்ளடக்கம்

இந்த இதழ் கட்டுரைகள், கவிதைகள், துணுக்குகள், நேர்காணல்கள், மலேசியா அரசியல், இலங்கை அரசியல், இந்தியா அரசியல், முகநூல், கவிமணம், சிறுகதைகள், மருத்துவம், அறிவியல், தமிழீழம், கடிதமோகடிதம், மக்கள் வழிகாட்டி, திரைத்துளிகள், பத்தி, சிந்தனை, மொழிபெயர்ப்புச் சிறுகதை, கருத்துமேடை, உலகவளம், பாமரன் பதில்கள், இணைய உலகம், அறிவியல் தேற்றம், ஆய்வுக் கட்டுரைகள், அரசியல் கட்டுரைகள், மனையியல், சமயம், கலாசாரம் போன்ற பல்வேறு தலைப்புகளை உள்ளடக்கமாகக் கொண்டுள்ளன.  

## வெளிஇணைப்பு
- செம்பருத்தி இணைய இதழ்
# பஜ கோவிந்தம்

**பஜ கோவிந்தம்** *(Bhaja Govindam)* என்பது சமசுகிருத மொழியில் ஆதி சங்கரரால் இயற்றப்பட்ட பொ.ஊ. எட்டாம் நூற்றாண்டு பக்திப்பாடலாகும். இது ஆதிசங்கரரின் அத்வைதக் கொள்கையின் விழுமியமாய்க் கருதப்படுகிறது. இப்பாடல் ஸ்மர்த்தப் பிராமணர்கள் மட்டுமின்றி வைணவர்களிடையேயும் புகழ் பெற்றதாகும்.  

## பாடல் எழுந்த சூழல்
ஒரு முறை ஆதிசங்கரர் தனது சீடர் குழாத்துடன் வாரணாசித் தெருக்களில் சென்று கொண்டிருந்தாராம். அப்போது முதிர்ந்த குரு ஒருவர் தனது மாணவர்களுக்கு சமசுகிருத இலக்கணத்தைக் கற்பித்துக் கொண்டிருந்தாராம். இதைக் கண்ட சங்கரமுனி அவர் மீது இரங்கி முதிர்ந்த வயதில் இலக்கணம் கற்பிப்பதில் காலத்தை வீணாக்காமல் கடவுளைப் புகழ்வதிலும் அவரைக் கண்டடைவதிலும் செலவழிக்க வேண்டும் எனும் பொருள் அமைய 'பஜ கோவிந்தம் (கோவிந்தனைப் பாடுவோம்)' எனப் பாடினாராம். இப்பாடல் இருபத்தேழு வரிகளை உள்ளடக்கியது. உண்மையில் பதின்மூன்று வரிகள் மட்டுமே சங்கரரால் பாடப்பட்டவை என்றும் இதர பதினான்கு வரிகள் அவரோடு அங்கிருந்த ஈரேழு சீடர் ஒவ்வொருவரும் பாடியதாய்ச் சொல்லப்படுகின்றது.
# இரண்டாவது ஆங்கிலேய-மைசூர் போர்


**இரண்டாவது ஆங்கிலேய மைசூர் போர்** (*Second Anglo-Mysore War*) 1780–1784 காலகட்டத்தில் இந்தியாவில் நடைபெற்ற ஒரு போர். இது ஐதர் அலி மற்றும் திப்பு சுல்தான் தலைமையிலான மைசூர் அரசு மற்றும் பிரித்தானிய கிழக்கிந்திய நிறுவனம் இடையே நடந்தது. இதில் இரு தரப்பினருக்கும் வெற்றி கிடைக்கவில்லை. மங்களூர் உடன்படிக்கையின் மூலம் போர் முடிவுக்கு வந்து, போருக்கு முந்தைய நிலை மீண்டும் திரும்பியது.  
## இதனையும் காண்க
- ஆங்கிலேய-மைசூர்ப் போர்கள்
# அலெக்சாந்திரியா திடீர்த் தாக்குதல்



**அலெக்சாந்திரியா திடீர்த் தாக்குதல்** (*Raid on Alexandria*) என்பது இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த திடீர்த் தாக்குதல். நேச நாட்டுக் கட்டுப்பாட்டில் இருந்த அலெக்சாந்திரியா துறைமுகத்தைத் தாக்கிய இத்தாலிய அதிரடிப் படை வீரர்கள், அங்கு நிறுத்தப்பட்டிருந்த இரு போர்க்கப்பல்களை மூழ்கடித்தனர்.  

வடக்கு ஆப்பிரிக்கப் போர் முனையில் மேற்குப் பாலைவனப் போர்த்தொடர் நடந்து கொண்டிருந்த போது, இரு தரப்பினருக்கும் நடுநிலக்கடல் வழியாக தளவாடங்கள் அனுப்பப்பட்டன. எனவே நடுநிலக்கடலைக் கட்டுப்பட்டுத்த இத்தாலியக் கடற்படைக்கும் பிரிட்டானியக் கடற்படைக்கும் கடும் சண்டை நிகழ்ந்து வந்தது. நடுநிலக்கடலில் அமைந்துள்ள மால்டா தீவு தளத்திலிருந்து இத்தாலிய சரக்குக் கப்பல் கூட்டங்களை பிரிட்டானியக் கடற்படையும் வான்படையும் தாக்கி வந்தன. பிரிட்டானியக் கடற்படையின் இன்னொரு பிரிவு அலெக்சாந்திரியா துறைமுகத்திலிருந்து அச்சு நாட்டுக் கடற்படையினைத் தாக்கி வந்தது. இதனால் அலெக்சாந்திரியா துறைமுகத்தை இரகசியமாகத் தாக்கி அங்கு நிறுத்தப்பட்டுள்ள கப்பல்களை மூழ்கடிக்க இத்தாலியர்கள் திட்டமிட்டனர்.  

டிசம்பர் 19, 1941ல் ஸ்கிரே (Scire) என்ற நீர்மூழ்கிக் கப்பல் மூலம் மூன்று மாந்தரியக்க நீர்மூழ்கிக் குண்டுக்கள் அலெக்சாந்திரியா வர்த்தகத் துறைமுகத்தின் மீது ஏவப்பட்டன. துறைமுகத்திலிருந்து 2.1 கிமீ தொலைவில் இவை கடலில் ஏவப்பட்டன. ஒவ்வொரு நீர்மூழ்கிக் குண்டுவிலும் இரு மாலுமிகள் இருந்தனர். அலெக்சாந்திரியா வர்த்தகத் துறைமுகத்தை அடைந்து அருகிலிருந்த பிரிட்டானியக் கடற்படைத் தளத்தினுள் இரகசியமாக புகுந்த அவர்கள் அங்கிருந்த கப்பல்களின் அடிப்பகுதியில் கண்ணி வெடிகளைப் பொருத்தினர். இக்கண்ணி வெடிகள் வெடித்ததால் எச். எம். எசு வேலியண்ட், எச். எம். எஸ் குயின் எலிசபெத் என்ற இரு பிரிட்டானிய போர்க்கப்பல்கள் மூழ்கின. மேலும் நார்வே நாட்டு எரிபொருள் தாங்கிக் கப்பலான சகோனாவும், பிரிட்டானிய டெஸ்டிராயர் ரக போர்க்கப்பல் எச். எம். எசு ஜெர்விஸ் ஆகியவை பெரும் சேதமடைந்தன. இத்தாக்குதலில் ஈடுபட்ட ஆறு இத்தாலிய மாலுமிகளும் கைது செய்யப்பட்டனர். இத்தாக்குதலின் வெற்றியால் கிழக்கு நடுநிலக் கடல் பகுதியில் இத்தாலிய கடற்படையின் கை ஓங்கியது. அடுத்த ஆறு மாத காலத்துக்கு இப்பகுதியில் இத்தாலிக்கு கடல் ஆளுமை கிட்டியது. இதனால் வடக்கு ஆப்பிரிக்கப் போர்முனையிலிருந்த அச்சுப் படைகளுக்கு தளவாடங்கள் தடையின்றி கடல் வழியாக அனுப்பப்படலாயின.  

## அடிக்குறிப்புகள்
# அவிஸ்க குணவர்தன


**அவிஸ்க குணவர்தன** (Avishka Gunawardene, பிறப்பு: செப்டம்பர் 26, 1977), இலங்கை துடுப்பாட்ட அணியின் முன்னாள் துடுப்பாட்டக்காரர். கொழும்பைப் பிறப்பிடமாகக் கொண்டவர். சிறந்த களத்தடுப்பாளர். இவர் ஆறு தேர்வுத் துடுப்பாட்டப் போட்டிகளிலும் 61 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.
# களக்காடு தலையணை


**களக்காடு தலையணை** என்பது திருநெல்வேலி மாவட்டத்தில் களக்காடு முண்டந்துறை புலிகள் சரணாலயப் பகுதியில் அமைந்துள்ள ஓர் இயற்கை எழில் மிகுந்த இடம். இந்த இடத்தில் மேற்குத் தொடர்ச்சி மலைக்கே உரிய உயிரினங்கள் பல வாழ்கின்றன. இங்கிருந்து வரும் நீரின் ஒரு பிரிவானது தேங்காய் உருளி ஊட்டுக்கால்வாய் மூலமாக வடக்கு பச்சையாறு<nowiki/>க்கு செல்கிறது. இங்கு மீன் மற்றும் வனவிலங்குகள் குறித்த அருங்காட்சியகம் அமைக்கப்பட்டுள்ளது. சுற்றுலாப் பயணிகளுக்கு அனுமதி இல்லை எனும் போதிலும் வனத்துறை அனுமதி பெற்று உள்ளே செல்லலாம்.